Այո, նոր վարչապետի հանդեպ դրական վերաբերմունք է ձևավորվել: Իհարկե, ժողովուրդն այնքան իրատես է, որ իրեն թույլ էլ չի տա մտածել, թե «մի ծաղկով գարուն կգա»: Հասկանալի է, որ վարչապետի կողքին երկրի նախագահն է, մասամբ` օրենսդիր իշխանությունը, և համատեղ ջանքերով, փոխադարձ վստահությամբ համաձայնաց վում են անելիքները: Ու եթե շատ անկեղծ` ապա, որպես առաջիկա ընտրությունների նախադուռ, ներկա իրավիճակն ամենից ավելի շահեկան է գործող իշխանությունների համար: Ինչո՞ւ չէ, հենց նրանք կարող են դառնալ իրենց իսկ վրիպումների ու սխալների ընդդիմախոսը: Ու քանի որ իշխանություններն այսօր շատ ավելի միաբան են, քան միավորումից մահու չափ վախեցող ընդդիմադիրները, ուրեմն բարեպատեհ այս պահը պիտի մղի նրանց` նույն միաբանվածությամբ հայացքները դեպի ժողովուրդը հառել: